rejauldu/bengali-wikipedia huggingface dataset:
সৈয়দ আনোয়ার হোসেন (জন্ম ৫ নভেম্বর ১৯৪৭) একজন বাংলাদেশি ইতিহাসবিদ এবং বাংলা একাডেমির সাবেক মহাপরিচালক। তিনি দারুল ইহসান বিশ্ববিদ্যালয়ের সাবেক উপাচার্য এবং ডেইলি সান পত্রিকার প্রতিষ্ঠাতা সম্পাদক ছিলেন। শিক্ষা ও গবেষণায় বিশেষ অবদানের জন্য ২০১৯ সালে বাংলা একাডেমি তাকে সম্মানসূচক ফেলোশিপ প্রদান করে। ২০১৮ সালের ১ মার্চ থেকে তিনি বিইউপিতে বঙ্গবন্ধু চেয়ার অধ্যাপক হিসেবে দায়িত্ব পালন করছেন।  প্রারম্ভিক জীবন সৈয়দ আনোয়ার ১৯৪৭ সালের ৫ নভেম্বর বগুড়ায় জন্মগ্রহণ করেন। তিনি ঢাকা বিশ্ববিদ্যালয়ের ইতিহাস বিভাগ থেকে প্রথম শ্রেণীতে প্রথম হয়ে স্নাতক ও স্নাতকোত্তর ডিগ্রি লাভ করেন। পরে কমনওয়েলথ বৃত্তি নিয়ে এডিনবরা বিশ্ববিদ্যালয় থেকে আন্তর্জাতিক ইতিহাস বিষয়ে এমএ এবং লন্ডন বিশ্ববিদ্যালয় থেকে ব্রিটিশ প্রশাসনিক ইতিহাসে পিএইচডি ডিগ্রি লাভ করেন। ১৯৮৭ থেকে ১৯৮৮ সাল পর্যন্ত তিনি ইউনিভার্সিটি অব ক্যালিফোর্নিয়ার ফুলব্রাইট ফেলো ছিলেন।  কর্মজীবন সৈয়দ আনোয়ার ১৯৭০ সালের ৩ আগস্ট ঢাকা বিশ্ববিদ্যালয়ের ইতিহাস বিভাগের শিক্ষক হিসেবে যোগদান করেন। ১৯৮৫ সালে তিনি পূর্ণ অধ্যাপক হন। ১৯৯৩ থেকে ১৯৯৬ সাল পর্যন্ত তিনি ইতিহাস বিভাগের চেয়ারম্যান ছিলেন। পরে ১৯৯৭ থেকে ২০০১ সাল পর্যন্ত বাংলা একাডেমির মহাপরিচালক হিসেবে দায়িত্ব পালন করেন। ২০০৪ থেকে ২০০৫ সাল পর্যন্ত তিনি তৎকালীন দারুল ইহসান বিশ্ববিদ্যালয়ের উপাচার্য ছিলেন।  ২০১০ সালে ইংরেজি দৈনিক ডেইলি সান যাত্রা শুরু করলে তিনি এর প্রতিষ্ঠাতা সম্পাদক হিসেবে ২০১২ সাল পর্যন্ত দায়িত্ব পালন করেন। ২০১৪ সালের ১ জুলাই ঢাকা বিশ্ববিদ্যালয়ের অধ্যাপক হিসেবে অবসর গ্রহণ করেন। অবসরের পর থেকে তিনি সুপারনিউমারি অধ্যাপক হিসেবে একই বিশ্ববিদ্যালয়ে যুক্ত রয়েছেন।  তথ্যসূত্র  বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বগুড়া জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা একাডেমির মহাপরিচালক বিষয়শ্রেণী:বাংলাদেশী সম্পাদক বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশী শিক্ষায়তনিক বিষয়শ্রেণী:দারুল ইহসান বিশ্ববিদ্যালয়ের উপাচার্য বিষয়শ্রেণী:বঙ্গবন্ধু চেয়ার অধ্যাপক বিষয়শ্রেণী:বাঙালি লেখক বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:একুশে পদক বিজয়ী বিষয়শ্রেণী:২১শ শতাব্দীর বাংলাদেশী ইতিহাসবিদ
মায়াকুমারী অরিন্দম শীল পরিচালিত ২০২৩ সালের ভারতীয় বাংলা ভাষার একটি চলচ্চিত্র। এতে অভিনয় করেছেন ঋতুপর্ণা সেনগুপ্ত, সৌরসেনী মৈত্র, অম্বরীশ ভট্টাচার্য, আবীর চট্টোপাধ্যায় এবং রজতাভ দত্ত। ছবিটি প্রাক্তন সুপারস্টার মায়াকুমারী এবং সৌমিত্র লাহিড়ীর গল্প সম্পর্কে, যিনি তাকে নিয়ে একটি বায়োপিক তৈরির চেষ্টা করেছিলেন। ছবিটির সংগীতায়োজন করেছেন বিক্রম ঘোষ। ২০২৩ সালের ১৩ই জানুয়ারি ছবিটি প্রেক্ষাগৃহে মুক্তি পায়।   সারসংক্ষেপ  ১৯৪০-এর দশকের প্রেক্ষাপটে নির্মিত এই ছবির কাহিনী মায়া কুমারীর আকস্মিক অন্তর্ধান নিয়ে।   অভিনয়শিল্পী   আবীর চট্টোপাধ্যায় - কানন কুমার ও আহির চট্টোপাধ্যায়  অরুণিমা ঘোষ - অরুণা ওরফে রুনি  ঋতুপর্ণা সেনগুপ্ত - মায়াকুমারী  সৌরসেনী মৈত্র - নন্দিনী   অম্বরীশ ভট্টাচার্য  রজতাভ দত্ত - শীতল ভট্টাচার্য  অসীম রায় চৌধুরী  ফলক রশিদ রায়  জয়দীপ কুণ্ডু  ইন্দ্রাশীষ রায়  অর্ণ মুখোপাধ্যায়   উৎপাদন  ২০১৯ সালের ১৯শে নভেম্বর, বাংলা সিনেমার ১০০ বছর পূর্ণ হওয়ার উপলক্ষে, পরিচালক অরিন্দম শীল সোশ্যাল মিডিয়ার মাধ্যমে "মায়াকুমারী" শিরোনামের পোস্টার শেয়ার করে আনুষ্ঠানিকভাবে চলচ্চিত্রটির ঘোষণা করেছিলেন। অরিন্দম শীলের সঙ্গে ঋতুপর্ণা সেনগুপ্তের এটাই প্রথম কাজ।  ২০১৯ সালের ২১শে ডিসেম্বর, পশ্চিমবঙ্গের কলকাতায় ছবিটির প্রধান চিত্রগ্রহণ অনুষ্ঠিত হয় এবং ২০২০ সালের ২০ জানুয়ারি চিত্রগ্রহণ শেষ হয়।   সঙ্গীত   শুভেন্দু দাশমুন্সির কথায় এবং বিক্রম ঘোষের সুরে গানটি গেয়েছেন মধুবন্তী বাগচী। "মধুমাসে ফুল ফোটে" শিরোনামের প্রথম একক ২০২০ সালের ১১ মে প্রকাশিত হয়েছিল; দ্বিতীয় গান, "ভালোবেসে এতো জ্বালা যদি" শিরোনামে, ২০২০ সালের ৭ অক্টোবর প্রকাশিত হয়েছিল।   অভ্যর্থনা  দ্য টেলিগ্রাফের অগ্নিভো নিয়োগী লিখেছেন, "এর মূলে, মায়াকুমারী একটি প্রেমের গল্প যা হৃদয় ভাঙার মধ্যে শেষ হয়। কাননের সাথে মায়ার সম্পর্ক রুনির সাথে আহির সম্পর্কের মধ্যে একটি অনুরণন খুঁজে পায় "। দ্য টাইমস অফ ইন্ডিয়ার পূর্ণা বন্দ্যোপাধ্যায় ছবিটিকে ৩/৫ রেটিং দিয়েছেন এবং বলেছেন, "তবে চিত্রনাট্যটি আরও আঁটসাঁট হতে পারত, বিশেষত রুনির চরিত্রকে ঘিরে, যিনি সম্ভবত গল্পের দুর্বলতম লিঙ্ক। সম্ভবত এই কারণেই সমবেত কাস্ট সত্ত্বেও, চলচ্চিত্রটি নির্দিষ্ট কিছু ক্ষেত্রে দর্শকদের দৃষ্টি আকর্ষণ করতে ব্যর্থ হয়, এটি সর্বোত্তমভাবে এককালীন দেখার মতো করে তোলে "। অট প্লে-এর শ্যামাইতা চক্রবর্তী ছবিটিকে ৩/৫ রেটিং দিয়েছেন এবং লিখেছেন, "মায়াকুমারীর সীমাবদ্ধতা রয়েছে। তা সত্ত্বেও, এটি দেখার জন্য একটি চমৎকার চলচ্চিত্র। বিনোদন দেওয়ার জন্য এবং আপনাকে পর্দায় আটকে রাখার জন্য এটির সিনেমাটিক মুহুর্ত রয়েছে। এছাড়াও, মায়াকুমারী এমন একটি চলচ্চিত্র যা বড় পর্দায় সবচেয়ে ভাল উপভোগ করা হয় "। সংবাদ প্রতিদিন-এর একজন পর্যালোচক লিখেছেন, 'ঋতুপর্ণা, আবির, অরুণিমা, ইন্দ্রাশিস, সৌরসেনি, অর্ণ, অম্বরীশের সার্বিক অভিনয় ভালো ছিল। সবাই তার সময় ও পরিবেশের কথা মাথায় রেখে কাজ করার ব্যাপারে সতর্ক থাকে। আবির, অরুণিমা এবং ঋতুপর্ণা বোধগম্যভাবেই প্রস্থেটিক মেকআপ নিয়ে অস্বস্তি বোধ করেছিলেন, তবে এটি অভিনয়ের শ্রেষ্ঠত্বের উপর নির্ভর করে।   তথ্যসূত্র    বহিঃসংযোগ     বিষয়শ্রেণী:২০২৩-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২৩-এর নাট্য চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
সন্তোষচন্দ্র গঙ্গোপাধ্যায় (? - ১৭ অক্টোবর, ১৯৩৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ব্রিটিশ শাসনের বিরুদ্ধে বিপ্লবী কার্যকলাপে অংশগ্রহণ করায় বিনা বিচারে রাজস্থানের দেউলি বন্দীশিবিরে তাকে আটক রাখা হয়। সেখানকার নির্মম ব্যবহারে তিনি গলায় ফাঁসি দিয়ে আত্মহত্যা করেন। সন্তোষচন্দ্র গঙ্গোপাধ্যায়ের জন্ম বিক্রমপুরের বজ্রযোগিনী গ্রামে।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৬৪, ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৭।   তথ্যসূত্র    বিষয়শ্রেণী:১৯৩৬-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:মুন্সীগঞ্জের বিপ্লবী বিষয়শ্রেণী:১৯৩৬-এ আত্মহত্যা বিষয়শ্রেণী:ভারতীয় স্বাধীনতা কর্মী বিষয়শ্রেণী:বাঙালি বিপ্লবী
থাম্ব|প্রেমিক প্রেমিক হল একজন পুরুষ বন্ধু বা সম্পর্ক, যা প্রায়শই একজন নিয়মিত পুরুষ সঙ্গীকে নির্দেশ করে, যার সাথে কোন ব্যক্তি নিষ্কাম, প্রেমের বা যৌন সম্পর্কে জড়িত। Compact Oxford English Dictionary of Current English , published 23 June 2005, University of Oxford,  edition এটি সাধারণত একটি স্বল্পকালীন বোঝাপড়ার সম্পর্ক, যেখানে অন্য উপাধিগুলো (যেমন, স্বামী, সঙ্গী) হল দীর্ঘকালীন বোঝাপড়ার সম্পর্কে আরও অধিক ব্যবহৃত হয়।  শব্দটির বিপরীতার্থক নারীবাচক শব্দ হল প্রেমিকা।  তথ্যসূত্র  বিষয়শ্রেণী:প্রেম বিষয়শ্রেণী:অন্তরঙ্গ সম্পর্ক বিষয়শ্রেণী:পুরুষ পরিভাষা
গ্রিফিথের পরীক্ষা হল স্যার ফ্রেডরিক গ্রিফিথ কর্তৃক করা ব্যাকটেরিয়ার রূপান্তরভবন পরীক্ষা বা ব্যাকটেরিয়াল ট্রান্সফরমেশন পরীক্ষা (১৯২৮)। এটি ছিল বংশগতির বাহক হিসেবে ডিএনএ-কে উপস্থাপিত করার প্রথম ধাপ। এই পরীক্ষায় গ্রিফিথ ডিপ্লোকক্কাস নিউমোনি নামক ব্যাকটেরিয়ার সাহায্য নেন যা ফুসফুসের সংক্রমণ ঘটাতে সক্ষম। এই ব্যাকটেরিয়ার দুটি স্ট্রেন তিনি চয়ন করেন—  অসংক্রামক বা অ্যাভিরুলেন্ট স্ট্রেন: R-II স্ট্রেন ব্যাকটেরিয়ার কোশপ্রাচীরে ক্যাপসুল না থাকায় এটির কলোনিটি অমসৃণ (Rough) দেখায়। এটি রোগ সৃষ্টিতে অক্ষম।  সংক্রামক বা ভিরুলেন্ট স্ট্রেন: S-III স্ট্রেন ব্যাকটেরিয়ার কোশপ্রাচীরে ক্যাপসুল থাকায় এটির কলোনিটি মসৃণ (Smooth) দেখায়। এটি রোগ সৃষ্টিতে সক্ষম।  পরীক্ষাটি গ্রিফিথ কিছু ইঁদুর নেন ও চারটি ধাপে সম্পন্ন করেন:  প্রথম পরীক্ষায় একটি ইঁদুরের দেহে অসংক্রামক R-II ব্যাকটেরিয়া প্রবেশ করালে দেখা গেল সেটি জীবিত আছে। দ্বিতীয় পরীক্ষায় একটি ইঁদুরের দেহে সংক্রামক S-III ব্যাকটেরিয়া প্রবেশ করালে দেখা গেল সেটির মৃত্যু হয়েছে। তৃতীয় পরীক্ষায় একটি ইঁদুরের দেহে তাপ প্রয়োগে মৃত সংক্রামক S-III ব্যাকটেরিয়া প্রবেশ করালে দেখা গেল সেটি জীবিত আছে। চতুর্থ পরীক্ষায় একটি ইঁদুরের দেহে তাপ প্রয়োগে মৃত সংক্রামক S-III ব্যাকটেরিয়া ও জীবিত অসংক্রামক R-II ব্যাকটেরিয়া প্রবেশ করালে দেখা গেল সেটির মৃত্যু হয়েছে।  চতুর্থ পরীক্ষায় মৃত ইঁদুরটির হৃৎপিন্ড থেকে রক্ত নিয়ে গ্রিফিথ পরীক্ষা করে জীবিত সংক্রামক S-III ব্যাকটেরিয়ার উপস্থিতি দেখতে পান, অথচ তিনি মৃত সংক্রামক S-III ব্যাকটেরিয়া ইঁদুরের দেহে প্রবেশ করেছিলেন।  শেষ ফলাফল সম্পর্কে গ্রিফিথ মন্তব্য করেন যে, কোনো অজানা উপাদান মৃত সংক্রামক S-III ব্যাকটেরিয়া থেকে জীবিত অসংক্রামক R-II ব্যাকটেরিয়াতে প্রবেশ করেছে যা তাকে S-III তে রূপান্তরভবন ঘটিয়েছে। এটিকে তিনি রূপান্তরকারী বস্তু বলে অভিহিত করেন। যদিও তিনি এর জিনগত ব্যাখ্যা দিতে পারেননি।  এভারি-ম্যাকলয়েড-ম্যাককার্টি পরীক্ষা দ্বারা এই রহস্যের সমাধান করার চেষ্টা করা হয়েছিল।  thumb|450px|right|গ্রিফিথের পরীক্ষা  তথ্যসূত্র  আরও পড়ুন   854 pages.   (References the original experiment by Griffith. Original article  and 35th anniversary reprint available.'')  বিষয়শ্রেণী:জীববৈজ্ঞানিক পরীক্ষা বিষয়শ্রেণী:রাসায়নিক পরীক্ষা বিষয়শ্রেণী:বংশাণুবিজ্ঞানের ইতিহাস বিষয়শ্রেণী:অণুজীববিজ্ঞান বিষয়শ্রেণী:বংশাণুবিজ্ঞান
This template is invisible except under the conditions described below.  Usage {{check talk wp}} may be incorporated into other templates that are intended to be used only on talk pages or Wikipedia namespace pages.  If a template containing it is added to a page in any main namespace, then a warning message will be displayed encouraging people to use that template only on talk pages.  The current text of the warning message is:  This template is misplaced.  It belongs on the talk page: .  It also adds the pages to :Category:Main pages with misplaced talk page templates for easier tracking and rectification.  Templates that incorporate the check talk template will be added to :Category:Templates using check talk template.
নাকা বিহার (সিংহলː නඛා වෙහෙර) হল একটি স্তূপ, যা ৭ম-১০ম শতাব্দীর শেষ দিকের অনুরাধাপুরা যুগের অন্তর্গত  এবং এটি শ্রীলঙ্কার অনুরাধাপুরায় অবস্থিত। স্তূপটি ইট দিয়ে বর্গাকারে নির্মিত হয়েছে। স্থানটি একটি অস্বাভাবিক মডেল অনুযায়ী তৈরি করা হয়েছিল এবং শ্রীলঙ্কার পোলোনারুয়াতে সাতমহল প্রসাদয়ার সাততলা ভবনের অনুরূপ হবে।  এই স্থানে খননকালে বেশ কিছু মাটির পাত্র পাওয়া গেছে।   তথ্যসূত্র   বিষয়শ্রেণী:শ্রীলঙ্কার স্মৃতিস্তম্ভ ও স্মারক বিষয়শ্রেণী:অনুরাধাপুরের স্তূপ বিষয়শ্রেণী:অনুরাধাপুরা জেলার প্রত্নতাত্ত্বিক সুরক্ষিত স্মৃতিস্তম্ভ
টু ডাই লাইক এ ম্যান () হলো একটি ২০০৯ সালে মুক্তিপ্রাপ্ত পর্তুগিজ ড্রামা ফিল্ম। এটি পরিচালনা করেছিলেন জোয়াও পেড্রো রদ্রিগেস এবং প্রযোজনা করেছিলেন রোজা ফিল্মস।   শ্রেষ্ঠাংশে  চলচ্চিত্রে দৃশ্যের সময়ের ক্রমানুসারে:   জে মারিয়া চরিত্রে চন্দ্র মালাটিচ  মেন্ডেস চরিত্রে জন রোমাও  কার্ডোসো চরিত্রে আইভো বারোসো  মারিয়া বাকার চরিত্রে গনসালো ফেরেইরা ডি আলমেদা  পাওলার চরিত্রে মিগুয়েল লরিরো  প্লাস্টিক সার্জন হিসাবে ফ্রান্সিসকো পেরেস  টোনিয়া চরিত্রে ফার্নান্দো সান্তোস  আইরিনের চরিত্রে সিন্ডি স্ক্র্যাশ  কার্লোস চরিত্রে কার্লোটো কোটা  জেনি চরিত্রে জেনি লাররু  সার্জিও চরিত্রে গনসালো মেন্ডেস  রোজারিও চরিত্রে আলেকজান্ডার ডেভিড  টেক্সেইরা চরিত্রে ফার্নান্দো গোমেস  ডক্টর ফেলগুইরাসের চরিত্রে আন্দ্রে মুরাকাস  হাসপাতালের ডাক্তার হিসাবে আমান্দিও কোরোডো  নার্স হিসেবে মার্কো পাইভা   পুরস্কার এবং মনোনয়ন  এটি ২০০৯ কান চলচ্চিত্র উৎসবে আন সার্টেন রিগার্ড বিভাগে প্রতিদ্বন্দ্বিতা করেছিল। এটি ৮৩ তম একাডেমি অ্যাওয়ার্ডে সেরা বিদেশী ভাষার চলচ্চিত্রের জন্য পর্তুগিজ ভাষার প্রতিনিধিত্ব করছিল। কিন্তু এটি চূড়ান্ত তালিকায় স্থান পায়নি।   আলোচনা-সমালোচনা  আলোচনা-সমালোচনা বিভিন্ন প্রকার হয়েছে। ভ্যারাইটি.কম-এর লেসলি ফেলপেরিন বলেছেন যে তিনি এই চলচ্চিত্রটির প্রয়োজনের তুলনায় অধিক লম্বা দৈর্ঘ্য (১৩৪ মিনিট) পছন্দ করেননি। সঙ্গীতে অতিরিক্ত সময় ব্যয় করা হয়েছে যা ছিলো একদমই অপ্রয়োজনীয়। এছাড়া চলচ্চিত্রটি তৈরি এবং এর কাহিনী অসাধারণ ছিল। যাইহোক, মুভিটি ভিলেজ ভয়েস এর ১০ম বার্ষিক ফিল্ম ক্রিটিকস পোলে ২০০৯ সালের "সেরা বিরতিহীন চলচ্চিত্র" নির্বাচিত হয়েছিল। ফিল্ম সমালোচক জে. হোবারম্যান লিখেছেন, "ফ্যাডো-গান এবং বৃদ্ধ ট্র্যানি সম্পর্কিত একটি অসাধারণ দুঃখজনক উপকথা হলো টু ডাই লাইক এ ম্যান । এছাড়াও চলচ্চিত্রটিতে গান, কৌতুক, অনিশ্চয়তার উপস্থিতি লক্ষ্যণীয়"। ২০১০ সালের সেরা চলচ্চিত্রের তালিকায় কাহিয়ার্স ডু সিনেমার সপ্তম ছবি এটি। টাইম আউট নিউইয়র্কের কিথ উহলিচ, টু ডাই লাইক এ ম্যানকে ২০১১ সালের সপ্তম-সেরা চলচ্চিত্র হিসেবে অভিহিত করেছেন, এটিকে "কিছুটা হৃদয় বিদারক" বলে অভিহিত করেছেন।   আরো দেখুন    সেরা বিদেশী ভাষার চলচ্চিত্রের ৮৩তম একাডেমি পুরস্কারে জমা দেওয়ার তালিকা  সেরা বিদেশী ভাষার চলচ্চিত্রের একাডেমি পুরস্কারের জন্য পর্তুগিজ জমার তালিকা   তথ্যসূত্র    বহিঃসংযোগ    রোজা ফিল্মস ওয়েব সাইটে লাইক এ ম্যান অফিসিয়াল পৃষ্ঠায় ("ENG" এ ক্লিক করুন, তারপর "আমাদের সম্পর্কে", তারপর "ফিল্মস"-এ ক্লিক করুন, তারপর "টু ডাই লাইক আ ম্যান"-এ ক্লিক করুন)    বিষয়শ্রেণী:এলজিবিটিকিউ সম্পর্কিত নাট্য চলচ্চিত্র বিষয়শ্রেণী:পর্তুগিজ ভাষার চলচ্চিত্র বিষয়শ্রেণী:২০০৯-এর নাট্য চলচ্চিত্র বিষয়শ্রেণী:২০০৯-এর চলচ্চিত্র বিষয়শ্রেণী:পর্তুগিজ চলচ্চিত্র
সারং পার্টি গার্ল (এছাড়াও এসপিজি নামেও পরিচিত) হল একটি পরিভাষা, যা সিঙ্গাপুর এবং (একটি ক্ষুদ্রতর ব্যাপ্তি) উপদ্বীপীয় মালয়েশিয়া এবং থাইল্যান্ডের (জাতিগত মালয়) মহিলাদের মধ্যে যারা একচেটিয়াভাবে সাদা পুরুষদের (সাধারণত উচ্চ শ্রেণীর সম্ভাব্য আর্থিক বা সামাজিক সুবিধা পাবার জন্য) সাথে মেলামেশা করে তাদের বোঝাতে ব্যবহৃত হয়। https://goodyfeed.com/heres-the-reason-why-sarong-party-girls-are-called-sarong-party-girls/   ব্যুৎপত্তি  সিঙ্গাপুর যখনও ব্রিটিশ সাম্রাজ্যের শাসনধীন সেই ১৯৪০ এর দশকের শেষভাগ থেকে শুরু করে ১৯৫০ এর দশকের গোড়ার দিকে "সারং পার্টি গার্ল" শব্দটির নির্দোষ শিকড় রয়েছে। একটি সাধারণ অনুশীলন হিসাবে, ব্রিটিশ বাহিনীর সদস্যরা তাদের সামরিক পদমর্যাদা এবং অবস্থান (অর্থাৎ তালিকাভুক্ত পুরুষদের বিপরীতে আধিকারিকদের) অনুসারে নিজেদের মধ্যে খুব বেশি সামাজিকীকরণ করেছিল। যাইহোক, কিছু উদাহরণ ছিল যখন নির্দিষ্ট স্থানীয় সিঙ্গাপুরের "অতিথিকে" ব্রিটিশদের দ্বারা আয়োজিত সামাজিক অনুষ্ঠানে আমন্ত্রণ জানানো হত। "সারং পার্টি" শব্দটি সামাজিক ক্রিয়াকলাপ বর্ণনা করতে ব্যবহৃত হত যার মধ্যে স্থানীয় আমন্ত্রিত "মহিলারা" অন্তর্ভুক্ত ছিল যারা সারং, একটি স্থানীয় শব্দ যার দ্বারা সেই সময়ের স্থানীয় সিঙ্গাপুরী পুরুষ ও মহিলাদের মধ্যে জনপ্রিয় চারপাশে মোড়ানো স্কার্ট, পরিধান করতো।    সাধারণ ধরন  ঐতিহাসিকভাবে, গোড়ার দিকে "সারং পার্টি গার্ল" এর একটি মিথ্যা বিদেশী উচ্চারণভঙ্গি ছিল, উস্কানিমূলকভাবে পোশাক পরা এবং একচেটিয়াভাবে মেলামেশা বা সাদা পুরুষদের পছন্দ করা, হোক সে সিঙ্গাপুরী বা বিদেশী। স্থানীয় বিনোদনে সারং পার্টির গার্ল বলতে আগে সাধারণত স্বর্ণ-লোভী, স্বামী ছিনিয়ে নেওয়ার এশীয় মহিলাদের চিত্রিত কর হতো এবং এই ধারণাটি ১৯৭০-এর দশকে সিঙ্গাপুরের ক্ষয়িষ্ণু ইমেজ গঠনে অনেকটা অবদান রেখেছিল, যা সেন্ট জ্যাকের  মতো চলচ্চিত্রে দেখা যায়। যার কারণে, সারং পার্টি গার্ল হিসাবে পরিচিতি পাওয়া মহিলাদের প্রায়শই নেতিবাচক বক্তব্য সহ্য করতে হতো। ১৯৯০-এর দশকে অস্ট্রেলীয় লেখক জিম আইচিসনের এক বিস্ময়কর কৌতুকপূর্ণ বইয়ের সাহায্যে সারং পার্টির গার্ল ধরনটি জনপ্রিয় হয়েছিল, এসপিজি এবং সিঙ্গাপুরের সংস্কৃতি সম্পর্কিত বিষয়গুলির একটি ব্যঙ্গাত্মক চিত্র প্রদান করেছিল। সময়ের সাথে সাথে এই শব্দটি কিছুটা আরও অবমাননাকর অর্থ গ্রহণ করেছে। আজকাল, সারং পার্টির গার্ল মেয়েদের আর অনন্য পোশাক কোড বা চেহারা দ্বারা চিহ্নিত করা যায় না, কেবল স্থানীয় মহিলাদের মধ্যে যারা কোনও ককেশীয় নৃগোষ্ঠীর পুরুষদের সাথে সামাজিকীকরণ, বিশেষত রোমান্টিক বা যৌন সম্পর্ক করতে পছন্দ করে। একজন সারং পার্টি গার্ল সাধারণত একজন ফেটিশ হিসাবে অনুভূত, যারা বর্ণবাদী এবং তাদের নিজের সম্প্রদায়ের বিরুদ্ধে বৈষম্যমূলক এবং স্ব-জাতি বিদ্বেষ থেকে উদ্ভূত জাতি, যারা সাদা মানুষের প্রতি পক্ষপাতিত্ব দেখায় এবং কার্যকরভাবে তাদের এশীয় পরিচয় ত্যাগ করে।    আরও দেখুন   আং মো  আমেজো  এশীয় ফেটিশ  ইয়োলো ক্যাব  পিঙ্কারটন সিনড্রোম   গ্রন্থপঁজী       তথ্যসূত্র    বহিঃসংযোগ    অভিধানিক সংজ্ঞা   কক্সফোর্ড সিঙ্গলিশ অভিধান থেকে  সি অভিধান এবং সিঙ্গাপুর ইংলিশ এর অভিধান থেকে   নিবন্ধ   সিডনি মর্নিং হেরাল্ড থেকে "ন্যাকেড ব্লগার অ্যাটাক্টস থাউজেন্ড" (১৩ জুন ২০০৫)  বিষয়শ্রেণী:আন্তঃব্যক্তিক সম্পর্ক বিষয়শ্রেণী:সিঙ্গলিশ
মুরওয়াব () হল উত্তর-পশ্চিম কাতারে অবস্থিত একটি প্রত্নতাত্ত্বিক স্থান। এর এক প্রান্তে একটি বিশাল গ্রাম রয়েছে, যা আব্বাসীয় আমলের শুরু থেকে নবম শতাব্দীর শেষ দিকে কার্মাতিয়ান বিপ্লবের সূচনালগ্ন পর্যন্ত ব্যবহৃত হত। স্থানটিতে ২৫০টি বিধ্বস্ত ঘর, একটি দুর্গ এবং দুটি মসজিদ রয়েছে। বেশ কয়েকটি বাড়ির কাছে কবরস্থানের সন্ধান পাওয়া গিয়েছে।   নামকরণ  মুরওয়াব শব্দটি এসেছে আরবি রওব শব্দ থেকে, যা দ্বারা দই ও ঘোল দিয়ে তৈরি এক ধরনের দুগ্ধজাত দ্রব্যকে বুঝায়। উক্ত এলাকার মেষপালকেরা তাদের ছাগলের দুধ থেকে বিপুল পরিমাণে রওব প্রস্তুত করতেন বলে অঞ্চলটির নাম রাখা হয়েছে মুরওয়াব।   অবস্থান  মুরওয়াব উত্তর-পশ্চিম কাতারের দুখান শহর থেকে ১৫ কিলোমিটার উত্তরে অবস্থিত। সমুদ্র উপকূল থেকে এর দূরত্ব ৪ কিলোমিটার। এর নিকটেই রয়েছে কাতারের আরেক প্রত্নতাত্ত্বিক নিদর্শন উম্মুল মা।   আবিষ্কার এবং খনন  ১৯৫৯ সালে জেফ্রি বিবির নেতৃত্বাধীন একদল ডেনীয় প্রত্নতাত্ত্বিক এই প্রত্নস্থলটি আবিষ্কার করেন। সি হার্ডি-গিলবার্টের নেতৃত্বে একটি ফরাসী দল ১৯৮৪ সালে এই স্থানটিতে খননকার্য পরিচালনা করে। পরবর্তীতে, ২০০৯ সালে গুয়রিনের নেতৃত্বে আরেকটি প্রত্নতাত্ত্বিক দল এখানে খননকার্য পরিচালনা করে।   প্রাপ্ত নিদর্শনসমূহ   জিনিসপত্র  খননকারীরা মুরওয়াবে ৬,৯৪৮টি মৃৎপাত্রের টুকরো আবিষ্কার করেছিল। এগুলোর বেশিরভাগই খ্রিস্টীয় ৮০৫-৮৮৫ খ্রিস্টাব্দে তৈরি। এগুলোর মধ্যে দুই ধরনের পাত্র ছিল: কয়েকটি ছিল চকচকে আর বাকিগুলো সাধারণ। মোট ৬,৯৪৮টি মৃৎপাত্রের টুকরার মধ্যে সাধারণ ৪,৬৯৭টি এবং চকচকে ২,২৫১টি। ফয়সাল আল-নুয়াইমি এবং আলেকজান্ড্রাইন গুয়েরিন পরিচালিত একটি গবেষণায় অনুমান করা হয়েছে যে, গ্রামবাসীরা মুক্তার বিনিময়ে পণ্য বিক্রি করত।  বেশিরভাগ সাধারণ সামগ্রী বৈশিষ্ট্যগতভাবে তাদের গোলাকার আকৃতি দ্বারা সংজ্ঞায়িত করা হয়। প্রাপ্ত সাধারণ পাত্রগুলোর অন্তত ১৮% মেরামতের চেষ্টার চিহ্ন বহন করে। ধ্বংসপ্রাপ্ত ঘরগুলোতে প্রাপ্ত বেশ কিছু চুল্লীতে বিটুমেনের চিহ্ন পাওয়া গেছে, যা নির্দেশ করে যে এগুলো ঘরোয়া ভাবেই মেরামত করা হত।  আল-নুয়াইমি এবং গুয়েরিন এখানে প্রাপ্ত চকচকে দ্রব্যাদির সাথে বর্তমান ইরানের সুসা প্রত্নতাত্ত্বিক স্থানে প্রাপ্ত  নিদর্শনগুলোর নকশা ও বর্ণের তুলনা করে দেখিয়েছেন। তারা অনুমান করেছেন যে, চকচকে জিনিসগুলোর একটি অংশ সরাসরি সুসা থেকে আমদানি করা হতে পারে। তারা আরো মন্তব্য করেন যে, সেখানে প্রাপ্ত অষ্টম ও নবম শতাব্দীর চকচকে পাত্রগুলোর কিছু অংশ বসরা এবং সামাররায় তৈরি হয়ে থাকতে পারে। কাতারের অন্যান্য অধিকাংশ প্রত্নস্থলে চীনা জিনিসপত্র পাওয়া গেলেও মুরওয়াবে তা পাওয়া যায় নি বলে গবেষণায় উল্লেখ করা হয়েছে।   দুর্গ  কাতারে আবিষ্কৃত দুর্গগুলোর মধ্যে মুরওয়াব দুর্গই সবচেয়ে প্রাচীন। আগুনে পুড়ে ধ্বংস হয়ে যাওয়া একটি প্রাচীন দুর্গের ধ্বংসাবশেষের উপর এ দুর্গটি নির্মাণ করা হয়। দুর্গটি আয়তক্ষেত্রাকার। মনে করা হয় যে, পূর্বে এটিকে একটি বসবাসের প্রাসাদ হিসাবে ব্যবহার করা হত। আব্বাসীয় আমলে মধ্যপ্রাচ্যের অন্যান্য স্থানে বসবাসের জন্য যেসব প্রাসাদ গড়ে তোলা হয়েছিল তার সাথে এর বেশ মিল রয়েছে। দূর্গের কেন্দ্রে রয়েছে একটি বড় উঠান, যার সাথে বারোটি আয়তাকার কক্ষে প্রবেশের দরজা সংযুক্ত আছে। দুর্গের প্রবেশপথটি এর উত্তর প্রান্তে অবস্থিত। এটি ৪.৬ ফুট চওড়া। পাথর ও কাদামাটি ব্যবহার করে দুর্গটির দেয়াল নির্মাণ করা হয়।   আরো দেখুন   আল দা'আসা  আল কুত দুর্গ   তথ্যসূত্র    বিষয়শ্রেণী:কাতারের প্রত্নতাত্ত্বিক স্থান বিষয়শ্রেণী:আল-শামাল বিষয়শ্রেণী:আব্বাসীয় স্থাপত্য
২০১৭-এ বাংলাদেশে সংগঠিত হওয়া ঘটনাবলীর সংক্ষিপ্ত সার এটি।  রাষ্ট্রীয় দায়িত্বে   রাষ্ট্রপতি- আবদুল হামিদ;  প্রধানমন্ত্রী- শেখ হাসিনা।  ঘটনাবলী জানুয়ারি  ১ জানুয়ারি  ডট বাংলা ডোমেইনের জন্য প্রথম পর্যায়ে সাংবিধানিক ও আন্তর্জাতিক প্রতিষ্ঠানের জন্য নিবন্ধন শুরু।  ২২তম ঢাকা আন্তর্জাতিক বাণিজ্য মেলার উদ্বোধন করেন প্রধানমন্ত্রী শেখ হাসিনা।  সারা দেশে বই বিতরণের মাধ্যমে বই উৎসব পালন।  ৬ জানুয়ারি – শ্রীমঙ্গলে বিজিবি-পরিবহন শ্রমিক সংঘর্ষ হয়, এতে ৮ জন গুলিবিদ্ধ সহ ৫০ জন আহত ও ১০০ গাড়ি ভাংচুর হয়।  ৭ জানুয়ারি – কুয়াকাটায় স্বরাষ্ট্রমন্ত্রীর নিকট নোয়া বাহিনীর ১২ সদস্যদের আত্মসমর্পণ।  ১৩ জানুয়ারি - টঙ্গীর তুরাগ নদীর তীরে ফজরের নামাজের পর আমবয়ানের মধ্য দিয়ে শুরু হয় বিশ্ব ইজতেমার প্রথম পর্ব।  ৩০ জানুয়ারি  মন্ত্রিসভায় বৈঠক শেষে হজ্ব প্যাকেজ ২০১৭ ঘোষণা, এবার হজের সর্বনিম্ন খরচ ৩ লাখ ১৯ হাজার ৩৫৫ টাকা নির্ধারণ করা হয়েছে।  জিয়া অরফানেজ ট্রাস্ট দুর্নীতি মামলার হাজিরা দিতে আদালতে যান বিএনপির চেয়ারপারসন খালেদা জিয়া।  ৩১ জানুয়ারি - জাতীয় সংসদের টাঙ্গাইল-৪ (কালিহাতি) আসনের উপনির্বাচন অনুষ্ঠিত হয়।   ফেব্রুয়ারি   ১ ফেব্রুয়ারি দ্বিতীয় পর্যায়ে সকলের জন্য .বাংলা ডোমেইনের নিবন্ধ উন্মুক্ত।  ফিলিস্তিনের প্রেসিডেন্ট মাহমুদ আব্বাস তিনদিনের সফরে ঢাকায় আসেন। ১৯৯৭ সালে ইয়াসির আরাফাতের সফরের পর এটিই ফিলিস্তিনি কোন প্রেসিডেন্টের বাংলাদেশ সফর।ঢাকায় পৌঁছেছেন ফিলিস্তিনের প্রেসিডেন্ট মাহমুদ আব্বাস  এসএসসি ও সমমান পরীক্ষা শুরু।  ৩ ফেব্রুয়ারি - শাহজাদপুর উপজেলায় আওয়ামী লীগের দুই পক্ষের সংঘর্ষের সময় গুলিতে আহত হওয়া দৈনিক সমকালের স্থানীয় প্রতিনিধি আবদুল হাকিম শিমুলের মৃত্যু।আওয়ামী লীগের গোলাগুলিতে আহত সাংবাদিকের মৃত্যু, খবর শুনে মারা গেলেন নানীও  ৭ ফেব্রুয়ারি - টাঙ্গাইল- ৪ আসনের নবনির্বাচিত সাংসদ মোহাম্মদ হাছান ইমাম খাঁনের শপথ।   মার্চ   ১২ মার্চ - ঢাকায় আন্তর্জাতিক পুলিশ সম্মেলন শুরু।   ২২ মার্চ - জাতীয় সংসদের গাইবান্ধা-১ (সুন্দরগঞ্জ) আসনের উপনির্বাচন অনুষ্ঠিত হবে।  ৩০ মার্চ - কুমিল্লা সিটি কর্পোরেশন নির্বাচন।  খেলাধুলা   ১৭ ফেব্রুয়ারি - ৪র্থ রোলবল বিশ্বকাপ ঢাকায় শুরু হয়।  ১৮ ফেব্রুয়ারি - ২০১৭ শেখ কামাল আন্তর্জাতিক ক্লাব কাপ চট্টগ্রামে শুরু হয়।   জন্ম   মৃত্যু    ৪ জানুয়ারি - বাংলাদেশের সাবেক রাষ্ট্রদূত, মন্ত্রী ও সাংসদ মোস্তফা ফারুক মোহাম্মদ।  ১৭ জানুয়ারি - বাংলাদেশের ১৬তম প্রধান বিচারপতি এম. এম. রুহুল আমিন।  ২৫ জানুয়ারি - বাংলাদেশের সাবেক প্রতিমন্ত্রী ও সাংসদ মোঃ নুরুল হুদা।  ৩০ জানুয়ারি - কিশোরগঞ্জের যুদ্ধাহত মুক্তিযোদ্ধা মোঃ গোলাম মোস্তফা ঢাকার হৃদরোগ ইনস্টিটিউটে।  ৫ ফেব্রুয়ারি - বাংলাদেশের সাবেক রেলমন্ত্রী ও সাংসদ সুরঞ্জিৎ সেনগুপ্ত।  ১৯ মার্চ - বাংলাদেশি গল্পকার, ঔপন্যাসিক, শিশুসাহিত্যিক জুবাইদা গুলশান আরা।  ২৭ মার্চ - বাংলাদেশি অভিনেতা মিজু আহমেদ।  ১২ এপ্রিল- বাংলাদেশি সাহিত্যিক শান্তনু কায়সার।  ১৯ ডিসেম্বর - গোলাম মোস্তফা আহমেদ- গাইবান্ধার রাজনীতিবিদ ও প্রাক্তন সংসদ সদস্য।  ২১ এপ্রিল - বাংলাদেশি সঙ্গীত শিল্পী লাকী আখান্দ।  ২১ আগস্ট - বাংলাদেশি চলচ্চিত্র অভিনেতা রাজ্জাক।  ২৪ নভেম্বর - বাংলাদেশি সঙ্গীত শিল্পী বারী সিদ্দিকী।  ৩০ নভেম্বর - বাংলাদেশের উত্তর ঢাকার মেয়র ও সংস্কৃতি কর্মী আনিসুল হক (রাজনীতিবিদ)   তথ্যসূত্র   বিষয়শ্রেণী:২০১৭-এ এশিয়া বিষয়শ্রেণী:দেশ অনুযায়ী ২০১৭
ওয়েস্ট ইন্ডিজ অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে ওয়েস্ট ইন্ডিজের প্রতিনিধিত্ব করে।   বর্তমান দল  ২০২২ সালের ৮ ডিসেম্বর ওয়েস্ট ইন্ডিজ ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে।   অশ্মিনী মুনিসার (অধি.)  আবিনি সেন্ট জঁ  আর্নিশা ফন্টেইন (উই.)  আসাবি ক্যালেন্ডার  জাইদা জেমস  জানিলিয়া গ্লাসগো  জাহজারা ক্ল্যাক্সটন  জেনাবা জোসেফ  জ্যাজ মিচেল  ত্রিশান হোল্ডার  নাইজানি কাম্বারব্যাচ  রিয়েলিয়ানা গ্রিমন্ড  লেনা স্কট (উই.)  শালিনী সমরু  শুনেল শাহ   তথ্যসূত্র   বিষয়শ্রেণী:নারী অনূর্ধ্ব-১৯ ক্রিকেট দল বিষয়শ্রেণী:আন্তর্জাতিক ক্রিকেটে ওয়েস্ট ইন্ডিজ বিষয়শ্রেণী:ওয়েস্ট ইন্ডিজের জাতীয় ক্রীড়া দল
মিস ইউনিভার্স ২০১৫ ছিল ৬৪তম মিস ইউনিভার্স প্রতিযোগিতা, ২০ ডিসেম্বর, ২০১৫-এ মার্কিন যুক্তরাষ্ট্রের নেভাদা, লাস ভেগাসে দ্য এক্সিস- এ অনুষ্ঠিত। এটি ছিল ডব্লিউএমই/আইএমজি এর মালিকানায় অনুষ্ঠিত হওয়া প্রতিযোগিতার প্রথম সংস্করণ, যা ১৪ সেপ্টেম্বর, ২০১৫-এ ডোনাল্ড ট্রাম্পের কাছ থেকে মিস ইউনিভার্স অর্গানাইজেশন কিনেছিল  ফলস্বরূপ, এটিই প্রথম মিস ইউনিভার্স ইভেন্ট যা ফক্স এবং আজটেকা দ্বারা এনবিসি- এর পরিবর্তে প্রতিযোগিতার নিজ নিজ ইংরেজি এবং স্পেনীয় সম্প্রচারক হিসাবে সম্প্রচারিত হয়েছিল।  ইভেন্টের শেষে, কলম্বিয়ার পাওলিনা ভেগা মিস ইউনিভার্স ২০১৫ হিসাবে ফিলিপাইনের পিয়া উর্টজবাখকে মুকুট পরিয়ে দেন। প্রতিযোগিতার ইতিহাসে ৪২ বছর পর এটি ফিলিপাইনের তৃতীয় জয়।  ৮০টি দেশ ও অঞ্চলের প্রতিযোগীরা এবারের প্রতিযোগিতায় অংশ নিয়েছিল। প্রতিযোগিতায় স্টিভ হার্ভে হোস্ট এবং ব্যাকস্টেজ হোস্ট হিসাবে রোসেলিন সানচেজ ছিলেন। চার্লি পুথ, দ্য ব্যান্ড পেরি, এবং সিল এই বছরের প্রতিযোগিতায় পারফর্ম করেছে।Gambino, Lauren (December 21, 2015). "Steve Harvey's Miss Universe winner error will live in TV pageant infamy". The Guardian. Archived from the original on May 25, 2021. Retrieved May 15, 2022.   পটভূমি    তথ্যসূত্র   বিষয়শ্রেণী:মার্কিন যুক্তরাষ্ট্রের সুন্দরী প্রতিযোগিতা বিষয়শ্রেণী:বছর অনুযায়ী মিস ইউনিভার্স
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৫:৪৯, ১৩ জুলাই ২০২৩ (ইউটিসি) কাঞ্চননগর বহুমুখী উচ্চ বিদ্যালয়   – (অপসারণের প্রস্তাবনা দেখুনলগ দেখুন) () স্বয়ংক্রিয়ভাবে উল্লেখযোগ্য নয়। শতবর্ষী ঐতিহ্যবাহী শিক্ষাপ্রতিষ্ঠানও নয়। নিবন্ধে গুরুত্বপূর্ণ কোন তথ্যও নেই। অপসারণযোগ্য নিবন্ধ। Deloar Akram (আলাপ • অবদান • লগ) ১০:১০, ৬ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।